Publication: Magyar Közlöny
Issue: MK-2010-76 (Year: 2010, Number: 76)
Era: contemporary
Section: „4. melléklet a 24/2008. (VIII. 15.) PM rendelethez
Paragraph Index: 835

„4. melléklet a 24/2008. (VIII. 15.) PM rendelethez A rendkívüli tájékoztatás keretében közzéteendõ információk köre A rendkívüli tájékoztatás keretében – legalább az 1–5. részben meghatározott – minden olyan információt közzé kell tenni, amely az adott értékpapír értékét vagy hozamát, illetve a kibocsátó megítélését közvetlenül vagy közvetve érinti. 1. A rendkívüli tájékoztatás keretében nyilvánosan forgalomba hozott értékpapír kibocsátója (a helyi önkormányzatok kivételével) – legalább az 1.1.–1.26. pontban meghatározott – információkat teszi közzé. 1.1. az értékpapírhoz kapcsolódó jogok kibocsátó által tervezett megváltoztatására vonatkozó döntés és az értékpapírhoz kapcsolódó jogok megváltoztatásának végrehajtása, 1.2. értékpapír forgalomba hozatala, 1.3. az értékpapír szabályozott piacra történõ bevezetése, kivezetése, 1.4. az értékpapír alapján fennálló kötelezettség teljesítésének módja, helye, idõpontja, 1.5. jelentõs szervezeti változásra vonatkozó döntés (megszûnés, átalakulás, egyesülés, szétválás), 1.6. tevékenységi kör jelentõs módosulása (tevékenységek megindítása, megszûnése), a piaci irányultság megváltozása (új piacok megnyílása, nagy megrendelések bizonyos országokból vagy a meglévõ piacokon folytatott tevékenyég megszüntetése), 1.7. a kibocsátó mûködését, piaci helyzetét jelentõsen befolyásoló döntés, 1.8. a kibocsátó fizetési számlájának bírósági, végrehajtási vagy egyéb hatósági eljárás keretében történõ zárolása, 1.9. csõd-, felszámolási, végelszámolási eljárást elrendelõ jogerõs végzés kézhezvétele, az eljárás lezárása, 1.10. a saját tõke legalább tíz százalékának elvesztése a legutolsó közzétett jelentéshez képest, 1.11. a felvett hitelek állományának huszonöt százalékos változása, ha a felvett hitelek állománya a változást megelõzõen a saját tõke huszonöt százalékát meghaladta, 1.12. olyan engedély megszerzése vagy megvonása, amely a kibocsátó gazdasági teljesítményét jelentõsen befolyásolhatja, 1.13. a kibocsátó saját kibocsátású értékpapírjánaktulajdonlásában bekövetkezett változás (dátum, mennyiség, az ügyletet követõen a kibocsátó által tulajdonolt összmennyiség), 1.14. a kibocsátó saját kibocsátású értékpapírjára vonatkozó vételi vagy eladási opció, vételi vagy eladási megbízás és ezek teljesülése (dátum, mennyiség, árfolyam, befektetési vállalkozás neve, az ügyletet követõen a kibocsátó által tulajdonolt összmennyiség), 1.15. a legutolsó tájékoztatásban közzétetthez képest a kockázati tényezõk jelentõs változása, 1.16. a legutolsó tájékoztatásban közzétetthez képest a kibocsátó terveinek, stratégiájának jelentõs változása, 1.17. a kibocsátó székhelyének, elérhetõségének változása (új cím, új központi telefonszám, faxszám, honlap, e-mail cím stb.), ügyfélszolgálat címe, elérhetõsége, a változás tényleges bekövetkezésekor, 1.18. a kibocsátó által elnyert nagy megrendelésre kötött szerzõdés érvényes létrejötte és annak egyoldalú vagy közös megszüntetése, 1.19. az eljáró felügyeleti hatóság megválasztása, 1.20. új hitelviszonyt megtestesítõ értékpapír forgalomba hozatala esetén a kapcsolódó garanciákra és biztosítékokra vonatkozó információk, 1.21. a kibocsátó létesítõ okiratának módosítására vonatkozó kezdeményezés döntésre jogosult elé terjesztése, 1.22. peres eljárás megindítása és lezárása a kibocsátó által vagy a kibocsátó ellen, 1.23. az adóhatóság által lefolytatott eljárás akkor, ha az eljárás során meghozott érdemi határozatban kötelezettségként megállapított pénzbírság összege az alaptõke tíz százalékát meghaladja, 1.24. a kibocsátó új befektetései, ideértve a leányvállalat alapítását is, vagy már meglevõ befektetések növelése abban az esetben, ha az a befektetés tárgyát képezõ társaság alaptõkéjének, törzstõkéjének tíz százalékát meghaladja, 1.25. a kibocsátó meglevõ befektetéseinek részleges vagy teljes eladása abban az esetben, ha az eladás nagyságrendje a befektetéssel érintett társaság alap- vagy törzstõkéjének tíz százalékát meghaladja, 1.26. a szabályozott piacra bevezetett értékpapír kibocsátójának rendkívüli tájékoztatási kötelezettségi körébe tartozik továbbá: 1.26.1. nem hitelintézeti tevékenységet folytató kibocsátó esetén a saját tõke tíz százalékát meghaladó összegben – nem a konszolidációs körbe tartozó vállalkozás részére – nyújtott pénzkölcsön, valamint a nyújtott pénzkölcsön állományának tíz százalékos változása, ha a nyújtott pénzkölcsön állománya a változást megelõzõen a saját tõke tíz százalékát meghaladja, 1.26.2. hitelminõsítés megváltozása, 1.26.3. árjegyzõi szerzõdés megkötése esetén az árjegyzõi szerzõdés lényeges adatai [árjegyzõ(k) neve, az árjegyzõi kötelezettség kereskedési idõn belüli teljesítési ideje, az ársáv mértéke, a minimális ajánlati kötelezettség, a szerzõdés idõbeli hatálya], vagy azok módosulása, 1.26.4. olyan szerzõdés vagy megállapodás érvényes létrejötte, amely a teljes értékpapír-sorozat szabad forgalmazhatóságát korlátozza, az errõl rendelkezésére álló információk megjelölésével, 1.26.5. a kibocsátó eszközeinek jelentõs növekedése, csökkenése vagy az eszközök összetételében és az ezt finanszírozó saját és idegen források összetételében, megszerzésük feltételeiben beálló jelentõs változás. 2. Az 1. részben foglaltakon kívül a részvény kibocsátójának legalább a 2.1.–2.8. pontban meghatározott információt közzé kell tennie: 2.1. a részvények tulajdonosai között létrejött – a kibocsátó tudomására jutott – szerzõdés, amely a kibocsátóra vagy a részvények többi tulajdonosára jelentõs kihatással van, 2.2. a közgyûlések helye, ideje és napirendje, a részvények és a szavazati jogok teljes száma és a részvénytulajdonosok közgyûléseken való részvételi jogai, a képviseleti jog gyakorlásának feltételei, 2.3. aközgyûléshatározatai,azoklényegestartalmánakösszefoglalásával,aszavazatszám,szavazatiaránymegjelölésével, 2.4. új részvények kibocsátása, ideértve a részvények kiosztására, jegyzésére, érvénytelenítésére vagy átváltására vonatkozó rendelkezésekkel kapcsolatos információkat, 2.5. a vezetõ állású személyekben bekövetkezett változás és az újonnan megválasztott vezetõnek a kibocsátó bármely értékpapírjából tulajdonában lévõ mennyisége, 2.6. a vezetõ állású személyek értékpapír-tulajdonának változása a kibocsátó által kibocsátott értékpapírokból (dátum, értékpapír megnevezése, mennyiség, árfolyam, befektetési vállalkozás neve, az ügyletet követõen a kibocsátó által adott értékpapírból tulajdonolt összmennyiség), 2.7. a különbözõ részvénysorozatokhoz, -fajtákhoz vagy -osztályokhoz kapcsolódó jogokban bekövetkezõ változások, ideértve az adott kibocsátó által kibocsátott származtatott értékpapírokhoz kapcsolódó és az adott kibocsátó részvényeihez hozzáférést biztosító jogokban bekövetkezõ változásokat is, 2.8. a szabályozott piacra bevezetett részvény kibocsátójának rendkívüli tájékoztatási kötelezettségi körébe tartozik továbbá: 2.8.1. ha a kibocsátó rendszeres tájékoztatási kötelezettsége körébe tartozó jelentései elkészítése során úgy ítéli meg, hogy az adott idõszak eredménye következtében eredménye lényegesen kedvezõbb vagy kedvezõtlenebb lesz, mint amit a piaci szereplõk a már korábban közzétett információi alapján várnak, az errõl szóló tájékoztatás, amelynek ki kell térnie a már korábban közzétett információk alapján várt eredmény bemutatására, annak módosítására, röviden összefoglalva az eltérés indokait, 2.8.2. akibocsátóhozérkezettnyilvánosvételiajánlat(ésacsatoltmûködésiterv,gazdaságitevékenységrõlszólójelentés). 3. Az 1. részben foglaltakon kívül a hitelviszonyt megtestesítõ értékpapír kibocsátójának legalább a 3.1.–3.5. pontban meghatározott információt közzé kell tennie: 3.1. a visszafizetésrõl, törlesztésrõl és az utolsó kamatfizetésrõl beszámoló záróközlemény, 3.2. a kibocsátási célként megjelölt feladat, projekt elõrehaladása, fõbb határpontjainak, fázisainak megvalósulása, 3.3. a kibocsátó legfõbb szervének olyan döntése, amely a mûködését, piaci helyzetét jelentõsen befolyásolja, 3.4. beváltási, átváltási, jegyzési vagy törlési jogok gyakorlása, 3.5. ezen értékpapírok jogaiban bekövetkezõ változások, ideértve az ilyen értékpapírok kikötéseiben és feltételeiben bekövetkezõ olyan változásokat is, amelyek közvetve befolyásolhatják e jogokat, és amelyek elsõsorban a hitelfeltételekben vagy a kamatlábakban bekövetkezett változásokból keletkeznek. 4. Ha a kibocsátó érdekkörébe tartozó konszolidációba bevont társaság (a továbbiakban: társaság) nem köteles a Tpt. alapján rendszeres és rendkívüli tájékoztatást közzétenni, akkor minden, ezen társaság esetében jelentõséggel bíró – legalább a 4.1.–4.18. pontban meghatározott – információt a kibocsátó teszi közzé, amennyiben az információ a kibocsátó értékpapírjának értékét vagy hozamát, illetve a kibocsátó megítélését közvetlenül vagy közvetve érinti: 4.1. jelentõs szervezeti változásra vonatkozó, az erre jogosult által meghozott döntés (szétválás, beolvadás, átalakulás), 4.2. tevékenységi kör módosulása (tevékenységek megindítása vagy megszûnése), a piaci irányultság megváltozása (új piacok megnyílása, nagy megrendelések bizonyos országokból vagy piacok bezáródása), 4.3. a társaság ügyvezetése által hozott döntés, amely a társaság mûködését, piaci helyzetét jelentõsen befolyásolja, 4.4. a társaság bankszámlájának zárolása, 4.5. csõd-, felszámolási, végelszámolási eljárást elrendelõ jogerõs végzés kézhezvétele, az eljárás lezárása, 4.6. a saját tõke legalább tíz százalékának elvesztése a legutolsó közzétett jelentéshez képest, 4.7. a felvett hitelek állományának huszonöt százalékos változása, ha a felvett hitelek állománya a változást megelõzõen a saját tõke huszonöt százalékát meghaladja, 4.8. olyan engedélyek megszerzése vagy megvonása, melyek a társaság gazdasági teljesítményét jelentõsen befolyásolhatják, 4.9. a legutolsó tájékoztatásban közzétett kockázati tényezõk jelentõs megváltozása, 4.10. a társaság terveinek, stratégiájának jelentõs megváltozása, 4.11. a társaság által elnyert nagy megrendelésre megkötött szerzõdés érvényes létrejötte és annak egyoldalú vagy közös megszüntetése, 4.12. új hitelviszonyt megtestesítõ értékpapír forgalomba hozatala esetén a kapcsolódó garanciákra és biztosítékokra vonatkozó információk, 4.13. a társaság létesítõ okiratának módosítására vonatkozó kezdeményezés döntésre jogosult elé terjesztése, 4.14. peres eljárás megindítása és lezárása a társaság által vagy a társaság ellen, 4.15. az adóhatóság által lefolytatott eljárás akkor, ha az eljárás során meghozott érdemi határozatban kötelezettségként megállapított pénzbírság összege az alaptõke tíz százalékát meghaladja, 4.16. a társaság új befektetései, ideértve a leányvállalat alapítását is, vagy már meglevõ befektetések növelése abban az esetben, ha az a befektetés tárgyát képezõ társaság alaptõkéjének, törzstõkéjének tíz százalékát meghaladja, 4.17. a társaság meglevõ befektetéseinek részleges vagy teljes eladása abban az esetben, ha az eladás nagyságrendje a befektetéssel érintett társaság alap- vagy törzstõkéjének tíz százalékát meghaladja, 4.18. a szabályozott piacra bevezetett értékpapír kibocsátója közzéteszi, ha a konszolidációs körébe tartozó vállalkozások között fennálló tõkekapcsolatokban változás áll be. 5. A rendkívülitájékoztatáskeretében– legalábbaz 5.1.–5.15. pontbanmeghatározott– minden olyaninformációtközzé kell tenni, amely a helyi önkormányzat esetében jelentõséggel bír: 5.1. az értékpapírhoz kapcsolódó jogok kibocsátó által tervezett megváltoztatására vonatkozó döntés és az értékpapírhoz kapcsolódó jogok megváltoztatásának végrehajtása, 5.2. értékpapír forgalomba hozatala, 5.3. az értékpapír szabályozott piacra történõ bevezetése, kivezetése, 5.4. az értékpapír alapján fennálló kötelezettség teljesítésének módja, helye, idõpontja, 5.5. a képviselõ-testület döntése, amely a helyi önkormányzat gazdálkodási helyzetét jelentõsen befolyásolja, 5.6. jelentõs szervezeti változásra vonatkozó döntés, 5.7. a helyi önkormányzat fizetési számlájának zárolása, 5.8. a helyi önkormányzat ellen adósságrendezési eljárást elrendelõ jogerõs végzés kézhezvétele, 5.9. az éves tervezett bevételének tíz százalékát meghaladó hitelfelvétel, 5.10. a forgalomba hozatal céljának megvalósításával kapcsolatos nehézségek (engedélyek megvonása, természeti és egyéb katasztrófák stb.), 5.11. peres eljárás megindítása és lezárása a helyi önkormányzat által vagy a helyi önkormányzat ellen akkor, ha a pertárgy értéke az éves tervezett bevétel tíz százalékát meghaladja, 5.12. a képviselõ-testület feloszlatását kezdeményezõ javaslat és az azt eredményezõ döntés meghozatala, 5.13. a helyi önkormányzat új befektetései vagy már meglévõ befektetések növelése abban az esetben, ha a befektetés nagyságrendje az éves tervezett bevétel tíz százalékát meghaladja, 5.14. a helyi önkormányzat meglévõ befektetéseinek részleges vagy teljes eladása abban az esetben, ha az eladás nagyságrendje az éves tervezett bevétel tíz százalékát meghaladja, 5.15. a legutolsó tájékoztatóban közzétett kockázati tényezõk jelentõs megváltozása.” szerkeszti. A Szerkesztõbizottság elnöke: dr. Petrétei József, a szerkesztésért felelõs: dr. Tordai Csaba. A szerkesztõség címe: Budapest V., Kossuth tér 1–3. A Határozatok Tára hivatalos lap tartalma a IX. részében jelenik meg. http://kozlony.magyarorszag.hu honlapon érhetõ el. Felelõs kiadó: dr. Tordai Csaba. A oldalhû másolatát papíron kiadja a Lap- és Könyvkiadó. Felelõs kiadó: dr. Kodela László elnök-vezérigazgató.

Source: https://magyarkozlony.hu/hivatalos-lapok/086e50679d25ed7318e6d770fc8afb48d42e9c99/dokumentumok/4313ebfc360a71aa54bd3c3a631ce2fd3b89f92f/letoltes